google/wiki40b huggingface dataset:
ג'ורג'ס פוליצר

ג'ורג'ס פוליצר (צרפתית: ;[pɔlidzɛʁ]) נולד ב-3 במאי 1903- 23 במאי 1942 היה פילוסוף צרפתי ומרקסיסט תאורטיקן ממוצא יהודי הונגרי, נקרא בחיבה "הפילוסוף הג'ינג'י".

חייו האישיים

נולד ב-3 במאי 1903 בעיר אוראדיה ברומניה (בעבר נגיוורד, הונגריה).
בשנת 1919 תמך במהפכה בהונגריה. כאשר היה בן 17, הודחה הרפובליקה הסובייטית-הונגרית אשר הייתה בראשות בלה קון.
פוליצר עזב את ארץ מולדתו לאחר ההפסד של מפלגתו הסובייטית של בלה קון ולפני הקמת ממשלת הימים תחת שלטונו של מיקלוש הורטי. פוליצר התיישב בצרפת בשנת 1921 וקיבל אזרחות צרפתית בסוף שנת 1924.
בשנת 1923 נישא לראשונה לאשתו קמיל, אחת מהסטודנטיות שלו, ולהם 2 ילדים. בשנת 1929 נפגש ברכבת עם אשתו השנייה מארי (מאי), אשר הייתה מיילדת. בשנת 1931 התגרש מאשתו הראשונה (קמיל) ונישא למארי, ולהם בן ושמו מישל.

פעילותו האקדמית

פוליצר למד באוניברסיטת פריז במשך 5 שנים ושם קיבל את כל תוארי האקדמיה שלו עד התואר- פילוסוף. במהלך טיוליו פגש את פרויד ואת שנדור פרנצי בווינה, עיסוקו והתעניינותו בפסיכולוגיה הובילו לפרסומו של ספרו בשנת 1928 :(“Critique des fondements de la psychologie”) (אנגלית: "Critique Of The Foundations Of Psychology"). עבודה זו הייתה הראשונה בתחומה שהציגה את התאוריה החומרית בפסיכולוגיה החברתית והייתה אחת המשפיעות על לב ויגוצקי בשנות ה-20 של המאה ה-20. בצרפת הוא לימד בערים מולן, אוורה, וסן מור דה פוסה, ובאותו הזמן היה פעיל ב"איחוד המורים". הקורסים שלו בין השנים 1935-1936 באוניברסיטת העובדים פורסמו לאחר מותו כ-"עקרונות היסוד של הפילוסופיה" (צרפתית: Principesélémentaires de philosophie). פוליצר גם זכור על היותו כאדם הראשון שחשב על תאוריית המפץ הגדול.

פעילותו במפלגה הקמוניסטית

בין השנים 1929-1931 (מקורות המפלגה מאזכרים את הצטרפותו בניסיונו השני להצטרף למפלגה) הצטרף למפלגה הצרפתית-הקומוניסטית עד לפירוקה בעקבות הגירוש הגרמני בשנת 1939. במפלגה היה אחראי על הוועדה הכלכלית של הוועד המרכזי. הוא לימד באופן עקבי גם באוניברסיטת העובדים ובבית הספר המרכזי של המפלגה הקומוניסטית הצרפתית.

פעילותו נגד השלטון הנאצי

בספטמבר 1940 עם כיבוש צרפת הוא הצטרף ללחימה נגד הנאצים והוציא לאור שני עיתונים חשאים: L’UniversitéLibreו-La PenséeLibre (עברית: "האוניברסיטה החופשית", "מחשבה חופשית" בהתאמה) אותם כתב תחת שם העט: " "Rameau (עברית: "ראמו"). במאמריו בעיתונים אלה הועלתה על הכתב גם התקיפה המפורסמת שלו כלפי אלפרד רוסנברג: “L’Obscurantisme au XXesiecle” (אנגלית:Obscurantism in the 20th Century. עברית:"התנגדות לקדמה במאה ה-20"). יחד עם אשתו מאי (אנגלית: Mai), גם היא לוחמת התנגדות קומוניסטית, נעצרו בפברואר 1942 על הפרת החוק האוסר על המפלגה הקומוניסטית להתקיים. בזמן שהיה בכלא סנטא (צרפתית: La Santé Prison, תרגום ישיר: כלא הבריאות) בפריז הוא היה בתא הצמוד לתא של הקומוניסטית המפורסמת, מארי-קלוד ואיילאנט-קוטוטייר. בעדותה במשפטי נירנברג דיברה ואיילנט-קוטוטייר על השהות שלו בכלא: "ג'ורג'ס פוליצר סיפר לי שבזמן חקירתו, אחרי שהכו אותו נמרצות, הוא נשאל האם הוא רוצה לכתוב חוברת על התאוריה של הסוציאליזם-הלאומי. כאשר הוא סירב, הם אמרו לו שיישלח ברכבת הראשונה של האסירים להוצאה להורג." ב-20 במרץ 1942 נשלח פוליצר אל הנאצים, כפי שאיימו עליו. הוא הוצא להורג עם קבוצה של אסירים נוספים ב-23 במאי 1942. אשתו הועברה לאושוויץ, ושם נהרגה במרץ 1943.
דייוויד בויסן

קריירה

בויסן נולד בהרלב שבדנמרק לאב ישראלי. מחזיק בדרכון דני וישראלי. בויסן נתקל בגילויי אנטישמיות בדנמרק. ב-2011, צרח לעברו אוהד לינגבי: "יהודי מזדיין, אני ארצח אותך". המועדון ביקש את סיוע האוהדים באיתור העבריין, ונער בן 17 נתפס ונשפט בגין ההתבטאות. ב-2013 חזרה התופעה כאשר מספר אוהדי לינגבי קראו לבויסן "חזיר יהודי".
בויסן התחיל לשחק כדורגל במחלקת הנוער של AB ושיחק בכל הנבחרות הצעירות של דנמרק. בצעירותו נבחן ברג'ינה ואף עורר עניין בליברפול וצ'לסי. בקיץ 2008 הצטרף לקבוצה הבוגרת ששיחקה אז בליגה הדנית השנייה וב-10 באוגוסט 2008 ערך את הופעת הבכורה שלו במשחק ליגה נגד קולדינג. ב-24 באוגוסט 2008 הבקיע את שער הבכורה שלו בקבוצה במשחק נגד רוסקילדה במסגרת הגביע הדני. כבר בעונתו הראשונה כבש 8 שערי ליגה ב-24 משחקים.
בינואר 2010 נבחן בסלטיק מליגת העל הסקוטית, אך לא הוחתם כיוון שהיה בכושר ירוד שהושפע מהפגרה בדנמרק. ב-31 בינואר 2011 חתם בלינגבי בולדקלוב. תחילה הוא היה עתיד להצטרף אליה בתום העונה, אך בסופו של דבר הצטרף לקבוצה מיד לאחר החתימה. ב-14 במרץ 2011 ערך את הופעת הבכורה שלו בקבוצה בהפסד 0–2 לאודנזה. משחק לאחר מכן הבקיע את שער הבכורה שלו בקבוצה במשחק הליגה נגד אולבורג. בשנת 2012 ערך משא ומתן עם הפועל תל אביב, שגילתה בו עניין בגלל מוצאו היהודי שמאפשר לקבוצה לרשום אותו כישראלי וכך לא יתפוס מקום של זר. בסופו של דבר, לא חתם בקבוצה.
ב-13 בינואר 2014 חתם בויבורג. ב-23 בפברואר ערך את הופעת הבכורה שלו בקבוצה במשחק הליגה נגד ראנס. לאחר החלפת המאמן, בויסן ירד לספסל ובתום העונה עזב את הקבוצה. ב-27 ביוני 2014 חתם לשנתיים בלינגבי שירדה ליגה עונה קודם לכן. בויסן הבקיע 12 שערים ב-24 משחקים. בתום העונה חזרה לינגבי לליגת העל. בעונת 2015/2016 רשם את פתיחת העונה הטובה בקריירה שלו כאשר כבש 11 שערים ב-18 משחקי ליגה. ב-25 בינואר 2016 חתם בברונדבי. ב-28 בפברואר ערך את הופעת הבכורה שלו בקבוצה במשחק הליגה נגד הוברו.
ב-8 ביולי 2016 חתם ברודה מליגת העל ההולנדית שהייתה התחנה הראשונה שלו מחוץ לדנמרק. ברודה בויסן שיחק רק 13 משחקים וכבש שער אחד ובינואר 2017 עזב את המועדון. לאחר משא ומתן עם האמרבי ובית"ר ירושלים, בויסן החליט לחזור לקדנציה שלישית בלינגבי למרות שקיבל הצעות פחות טובות לדבריו.
ב-7 בדצמבר 2017 חתם בבית"ר ירושלים מליגת העל. ב-8 בינואר 2018 ערך את הופעתו הבכורה בקבוצה בניצחון 2–0 על הפועל חיפה. בסך הכל שותף בשבעה משחקים בכל המסגרות במדי בית"ר ירושלים, ובסוף עונת 2017/2018 שוחרר מהקבוצה.
ב-12 באוגוסט 2018 חתם באלפסבורג מליגת העל השוודית.
ב-15 בפברואר 2019 בויסן חתם בהלסינגבורג. ב-11 בספטמבר 2019 חזר בויסן לישראל וחתם בסקציה נס ציונה.
ג'וליאן באשיר

רקע

כילד, ג'וליאן באשיר פיגר בבית הספר, והוערך כבעלי קשיי למידה. בגלל זה, הוריו, ריצ'רד ועמשה באשיר, העבירו אותו הליך של הנדסה גנטית. הליך זה הפך אותו לבעל יכולות מנטליות גבוהות מאלו של רוב בני האדם, ושיפר את יכולותיו הפיזיות. יחד עם זאת, משום שהנדסה גנטית היא בניגוד לחוק בפדרציית הכוכבים המאוחדת, באשיר והוריו שמרו על ההליך בסוד, במשך רוב חייו הבוגרים.
באשיר סיים במקום השני בכיתתו, בבית הספר לרפואה של צי הכוכבים, לאחר שהחמיץ בכוונה שאלה אחת במבחן הסופי שלו. במהלך לימודיו, הוא לקח גם קורסים בהנדסה.

חלל עמוק 9

עם סיום לימודיו, הייתה לבאשרי האפשרות לבחור היכן יוצב, והוא בחר לשרת בחלל עמוק 9, מאחר שרצה לעסוק ב"רפואת חזית". בפרק פתיחת הסדרה הוא היה בעל דרגת לוטננט (זוטר), והחל מהעונה הרביעית ועד לסיום הסדרה - לוטננט.
במהלך התקופה המתוחה שלפני המלחמה של הפדרציה והדומיניון, באשיר נחטף ונשלח למחנה מעצר של הדומיניון, והוחלף במשתנה. מחליפו זומם להשמיד את השמש הבאג'ורית, ובכך לחסל בבת-אחת את כוכב הלכת באג'ור, תחנת החלל חלל עמוק 9, וצי ספינות חלל משותף של הפדרציה, הקלינגונים והרומולאנים. צוות DS9 מסכל את המזימה, בזמן בו באשיר האמיתי, יחד עם שבויים נוספים, מצליחים לשחרר את עצמם. אירועים אלו, כמו גם חשיפת סודו כאדם מהונדס גנטית, החלו, אט אט, לגרום לשינוי באישיותה של הדמות לאורך הסדרה, עד שלבסוף הפכה הדמות לקודרת ולאפילה יותר.
הקבוצה החשאית מדור 31 מנסה לעניין את באשיר להצטרף לשורותיהם. פעמיים. וללא הצלחה.

חייו החברתיים

בתחילה תקופת שירותו של באשיר על תחנת החלל חלל עמוק 9, טבעו הנלהב יתר על המידה, וחשיבותו העצמית, גרמה לכמה מאנשי הצוות, בהם מיילס או'בריאן וקירה נריס, להימנע מלבלות איתו. עם זאת, בסופו של דבר הוא הפך להיות חברם של או'בריאן, ג'דזיה דקס ואילם גארק. באשיר מתאהב בג'דזיה, אולם זו מתחתנת בסופו של דבר עם וורף. לאחר מותה של ג'דזיה, באשיר מצטרף אל וורף במשימה מסוכנת, על מנת להבטיח כי יימצא מקום לנשמתה בסטו-וו-קור.
חברו הטוב ביותר של בשיר הוא מיילס או'בריאן, ולעיתים קרובות הם נראים מבלים יחד, למשל: משחקים בזריקת חיצים למטרה או מבקרים יחדיו בהולודק, שם הם משחזרים קרבות היסטוריים כמו קרב אלמו או הקרב על בריטניה. כמו כן, הוא חברו הקרוב של אילם גארק, איתו הוא אוכל ארוחות צהריים, באופן קבוע.
באשיר מנסה לשלב בחברה מספר אנשים אשר עברו הליכים של הנדסה גנטית, כפי שהוא עבר בצעירותו (רק שבמקרה שלהם - ההליכים לא הסתיימו בהצלחה).

מערכות יחסים רומנטיות

בפרקים המוקדמים של הסדרה, באשיר מאוהב בג'דזיה דקס. הוא מפלרטט איתה ומנסה להתחיל איתה - בחוסר הצלחה. לאחר מותה של ג'דזיה, אזרי דקס - הפונדקאית החדשה של השיתופן דקס - מספרת לו שאילולא היה נכנס לחייה וורף (בעלה של ג'דזיה במהלך השנה האחרונה של חייה) - באשיר וג'דזיה היו ביחד.
במהלך הסדרה, לבאשיר יש מערכות רומנטיות קצרות עם מספר דמויות אורחות, ובהן: מלורה, ליטה וסרינה.
כפי שמתואר בפרק סיום הסדרה "What You Leave Behind", בתום האירועים המתוארים בסדרה - באשיר נותר על חלל עמוק 9, ומתחיל במערכת יחסים רומנטית עם אזרי דקס.

הופעת אורח

אלכסנדר סידיק גילם את דמותו של ד"ר ג'וליאן באשיר גם בפרק העונה השישית של "מסע בין כוכבים: הדור הבא" - "Birthright, Part I". עונה זו שודרה, במקור, במקביל לעונה הראשונה של "מסע בין כוכבים: חלל עמוק 9" וההופעה מהווה קרוסאובר בין התוכניות האחיות.
כביש 7756

ייחודו של הכביש

כביש זה הוא מיוחד מכיוון שלמרות שמספר הכביש הוא זוגי - מה שמראה על היותו כביש אורך, כיוונו הכללי של כביש זה הוא ממזרח למערב, כמו בכבישי רוחב בעלי מספר אי-זוגי.

שדרות הבנים

הכביש משתלב לכל אורכו עם שדרות הבנים - כמחצית מאורך השדרה כולה. הוא חולק שם זה ביחד עם כביש 7555.
בד"ץ מחזיקי הדת

בד"ץ מחזיקי הדת הוא בית דין וגוף כשרות של חסידות בעלז בישראל.

היסטוריה

בית הדין הוקם בשנת תש"מ (1980), בהרכב הדיינים הרב ישעיה שנייבאלג (רבה של בני ראם), הרב שמואל זאב ראטה (דומ"צ באויהעל ובהמשך רב החסידות באנטוורפן), הרב משה שובקס (ראש ישיבת בעלז) והרב חיים יחיאל רויטמן.
הקמתו לוותה בהתנגדות חריפה של העדה החרדית, בטענה שאין רשות לפתוח בית דין בירושלים ללא הסכמתם.

גוף כשרות

בהמשך הוקמה מערכת כשרות מטעם בית הדין. בראש המערכת עמדו הרב חיים יחיאל רויטמן, הרב יצחק צבי שפרינצלס, הרב יוסף אפרתי והרב חיים דוד שובקס. בין החברות שעליהן מפקח בית הדין הן טבעול ותנובה. לבד"ץ היו מערכות שחיטה עצמאיות. בשנת תש"ע התאחדו עם התאחדות קהילות החרדים בארץ הקודש ולאחר סגירתו הצטרפו למערכת השחיטה קהילות החרדים (של הרב ישראל פישביין מחסידות גור).
קדמליה

פונקציית הגיבוב ופונקציית המרחק

בקדמליה ממופים כל הערכים המאוחסנים בעזרת פונקציית הגיבוב SHA-1, הנותנת לכל ערך מפתח בן 160 בתים. פונקציית המרחק היא בין שני מפתחות היא פונקציית XOR, כך נוצר מרחב חיפוש בו ניתן למקם את כל הערכים ולתאר את המרחקים ביניהם לפי מרחקי המפתחות. 
בנוסף, ממופים כל הצמתים ברשת לפי אותן פונקציות גיבוב ומרחק ואותו מרחב בן 160 הבתים מכיל הן את הערכים והן את המשתתפים ברשת.
משך החיפוש בקדמליה יחסי ל-, כאשר n הוא מספר החברים ברשת.

טבלת ניתוב

הניתוב בקדמליה הוא הדרגתי, כל צומת (node) ברשת מעביר למחפש את הכתובת אל הצומת הבא. מפני שכל צומת מחזיק מידע מאוד מפורט על המתחם הקרוב אליו במרחב החיפוש ומידע דליל יותר על החלקים המרוחקים יותר, ה"קפיצות" אותן מבצע המחפש הן בצעדים שהולכים ומתקצרים (מבחינת המרחק בין ערכי פונקציית הגיבוב) וכך מובטח החיפוש בן  שלבים לכל היותר.

מימושים עיקריים

את הפרוטוקול מממשת התוכנה הפופולרית eMule, שהיא המחליפה של eDonkey ותוכנות P2P נוספות משתמשות בו.
בובי איקס

ביוגרפיה

איקס נולדה בג'ורג'יה כצעירה מבין חמש בנות, ב-1982 נבחרה למיס ג'ורג'יה וב-1983 הייתה אחת מעשר המועמדות הסופיות בתחרות מיס אמריקה.
ב-1988 שיחקה בפרק בסדרה "חופשי על הבר" ולאחר מכן הופיעה בסדרות "רחוב ג'אמפ 21" ו"צער גידול בנות", ב-1989 החלה להופיע באופרת הסבון "היפים והאמיצים" בתפקיד מייסי אלכסנדר, אהובתו של ת'ורן פורסטר, עקב תפקיד זה היא קיבלה את מירב פרסומה והייתה מועמדת עליו לפרס אופרת הסבון של מגזין דיגסט, היא הופיעה בתפקיד עצמה בקומדיית המצבים "הופ ופיית". ב-2003 החלה לשחק תפקיד קבוע בסדרה "כל ילדיי".
צבים

אנטומיה והתנהגות

לצבים שריון נוקשה וכבד על גבם וגחונם. שריון הגב ושריון הגחון מחוברים זה לזה כשבשריון מצויים פתחים לראש, לרגליים ולזנב. הזכר בעל שריון תחתון קעור וזנב ארוך יחסית לנקבה. הנקבה בעלת שריון תחתון שטוח וזנב קצר. ההבדל במבנה השריון התחתון מאפשר לצבים להזדווג ביציבות. בעת סכנה, חלק מהצבים מסוגלים להכניס את ראשם ורגליהם לתוך השריון כדי להתגונן.
מבחינה אנטומית, השריון של הצבים הוא התפתחות של כלוב הצלעות, ובנוסף לעצמות אלו וחוליות עמוד השדרה הוא כולל גם לוחות עצם המכוסים במגינים קרניים. דבר זה מרמז ששריון הצבים התפתח מאיחוי של אוסטאודרמים לשלד הצירי (צלעות ועמוד השדרה). מספר המגינים וצורתם משתנה בין הסוגים והמינים. השריון גדל עם הצב במשך חייו.
לסתות הצב מכוסות בחומר קרני קשה כדוגמת מקור עוף, ללא שיניים.
מזונם של הצבים מגוון, ומיני צבים שונים ניזונים מצמחייה, חסרי חוליות, פגרים, וצבי מים מתוקים מסוימים אף ניזונים מטרף חי. צבי ים ניזונים בעיקר מאצות אך גם ממדוזות ואפילו מדגים.
רביית כל מיני הצבים נעשית ביבשה. הביצים מוטלות בגומחה שהנקבה חופרת בקרקע. נקבת הצב מכסה את הביצים בחול ועוזבת אותן. לאחר מספר שבועות בוקעים אבקועי הצבים מביציהם ומרביתם לא מגיעים לבגרות.
בניגוד לאמונה העממית, לא ניתן לקבוע את גילם של הצבים בעזרת ספירת מגִני הקרן הערוכים על שריון הגב שלהם. מספר המגנים ייחודי לכל מין של צב ואינו משתנה במהלך חייו. את גילו של הצב ניתן להעריך בעזרת טבעות הגדילה שעל שריונו, שבדומה לטבעות העץ, מתווספות לו מדי שנה, אלא ששיטה זו איננה יעילה עבור פרטים בוגרים שטבעות הגדילה שלהם בדרך כלל מטושטשות.

אריכות ימים

למרות הסכנות והטורפים, הצבים ידועים בתוחלת חייהם הארוכה. כמה מן המינים מאריכי חיים יותר מכל החולייתנים האחרים, לעיתים אף עד מאות שנים. על פי מדור המדע של הניו יורק טיימס, במיני צבים מסוימים חלק מאיברי גופם כגון הריאות, הכבד והכליות אינם מזדקנים. ב-22 במרץ 2006 מת בגן החיות של קולקטה, הודו, פרט מסוג צב אלדברה ענק בשם אדוויטה אשר גילו מוערך בכ-255 שנים; זאת על פי בדיקת פחמן-14 שבוצעה על שיריונו. על פי תוצאות הבדיקה הוערך התאריך בו בקע מן הביצה בסביבות שנת 1750. מחקרים מסוימים מציעים  שצבים למעשה לא מתים מזקנה, ובהיעדר מחלה או פציעה, למעשה אין מגבלה לאורך חייהם האפשרי, ותאורטית, הם יכולים לחיות לעד.
ז'ורז' לאראק

ביוגרפיה

לאראק נולד במונטריאול קנדה כבן בכור, מתוך שלושה אחים, לאוולין (אחות) ולאדי (מהנדס) לאראק, שהיגרו מהאיטי לקנדה בשנת 1975 לערך. בילדותו, שיחק בעיקר בכדורגל, אך עסק גם בהחלקה על הקרח ובג'ודו. בשנת 2009, אימץ אורח חיים טבעוני לאחר שצפה בסרט התיעודי ארת'לינגס, והחל לפעול לקידום טבעונות. לאראק השתתף בקמפיין של PETA ופתח במונטריאול שתי מסעדות טבעוניות. 
בין השנים 2010–2013, היה סגן יו"ר המפלגה הירוקה של קנדה . בשנת 2011, הוציא לאור את האוטוביוגרפיה Georges Laraque: The Story of the NHL's Unlikeliest. לאראק עסק גם בפרשנות ספורט בערוץ הספורט הקנדי TVA Sports , אולם בשנת 2012 עזב תפקיד זה כדי לכהן כנשיא איגוד השחקנים של ליגת ההוקי הקנדית .
מאז פרישתו מהחיים הפוליטיים והספורטיביים, לאראק נושא ברחבי העולם הרצאות בנושאי ספורט, גזענות, בריונות, טבעונות, פעילות הומניטרית ופעילות פוליטית. 
בשנת 2008, זכה בפרס Edward J. DeBartolo על פעילותו בקהילה ובארגוני צדקה.

קריירת ספורט

בתחילת הקריירה שלו, שיחק לאראק בליגת ה-AHL. בשנת 1995, נבחר בדראפט לשחק בליגת ה-NHL בקבוצת אדמונטון אוילרס. לאראק, שהיה ידוע בכינוי “The Rock” (בעברית: 'הסלע'), שיחק ב-NHL בין השנים 1996–2010 בעמדת החלוץ הימני ותיפקד גם כ"אנפורסר" . במהלך 13 שנות הקריירה שלו בליגה זו, שיחק בקבוצות אדמונטון אוילרס, אריזונה קויוטיס, פיטסבורג פינגווינס ומונטריאול קנדיאנס. בשנת 2003, זכה בתואר 'הלוחם הטוב ביותר' מטעם מגזין The Hockey News , ובשנת 2008, זכה בתואר 'האנפורסר הטוב ביותר' מטעם מגזין ספורטס אילוסטרייטד. בשנת 2010, הודיע על פרישה עקב שתי פריצות דיסק מהן סבל, אולם בשנת 2015 חזר לשחק הוקי קרח בקבוצת Lokomotiv Fana הנורווגית. באותה השנה, פרש באופן סופי מקריירת המשחק בהוקי קרח.
סטיבן הוקר

ביוגרפיה

הוקר נולד במלבורן להורים ספורטאים, אביו היה אלוף אוסטרליה בריצה ל-800 מטר ואמו אריקה הייתה קופצת לרוחק שייצגה את אוסטרליה באולימפיאדת מינכן (1972). 
בנעוריו הצטיין הוקר בענפי האתלטיקה והפוטבול האוסטרלי, מגיל 17 החל להתמקד בקפיצה במוט בשל הסיכוי להגיע למשחקים האולימפיים, בשנת 2000 השתתף באליפות העולם לנוער באתלטיקה וסיים רביעי, בתוצאה של 5.20 מטר. 
באולימפיאדת אתונה (2004) ייצג את אוסטרליה אך לא העפיל לגמר וסיים במקום ה-15 בלבד. את הפריצה הגדולה שלו עשה הוקר בשנת 2006: הוא זכה במקום הראשון במשחקי חבר העמים הבריטי עם תוצאה של 5.80 מטרים, ניצח בשתי תחרויות גרנד פרי, ובתחרות הגולדן ליג בברלין בה קבע שיא אישי של 5.96 מטרים. בינואר 2008 הצטרף הוקר למועדון היוקרתי של קופצים במוט שעברו את רף ששת המטרים, תוצאה אותה קבע בתחרות בפרת', עיר מגוריו.

אלוף אולימפי

באולימפיאדת בייג'ינג זכה הוקר במדליית הזהב כשניצח בתחרות הקפיצה במוט, הוא גם שבר את השיא האולימפי והעמיד אותו על 5.96 מטר. 
בסבב תחרויות באולם סגור בו השתתף בתחילת 2009 עבר הוקר גובה של 6.01 מטר בניו יורק, גובה של 6.06 מטר בבוסטון ו-6.00 מטר בפריז.

אלוף עולם

למרות פציעה ברגלו, השתתף הוקר באליפות העולם באתלטיקה 2009, הוא קפץ שתי קפיצות בלבד בגמר, נפסל בקפיצה הראשונה ל-5.85 מטר אך עבר בניסיון הראשון 5.90 מטר, מה שהספיק לו לזכייה במדליית הזהב. 
במרץ 2010 זכה הוקר במדליית זהב באליפות העולם באתלטיקה באולם שהתקיימה בדוחא, עם שיא אליפות של 6.01 מטר. באותה שנה זכה פעם נוספת במשחקי חבר העמים.
באולימפיאדת לונדון (2012) עלה לגמר אך כשל בו בכל קפיצותיו. 
בינואר 2014 פרש מספורט תחרותי.

משפחתו

הוקר נישא ב-2012 לאתלטית הרוסיה קתרינה קוסטטסקיה והם הורים לבן.
מאנמוהאן סינג

חייו

סינג נולד למשפחה חקלאית בכפר בפונג'אב, באזור שכיום בשטח פקיסטן. השכלתו ככלכלן כוללת שני תארים מאוניברסיטת פנג'אב, תואר ראשון מאוניברסיטת קיימברידג' ודוקטורט מאוניברסיטת אוקספורד (ב-1962). לאחר מכן כיהן כנגיד הבנק המרכזי של הודו (בשתי קדנציות נפרדות), בתפקידים כלכליים באו"ם, בקרן המטבע הבינלאומית ובממשלת הודו. בין 1991 ל-1996 היה שר האוצר של הודו ובתפקיד זה הנהיג רפורמות משמעותיות בכלכלה ההודית ששיפרו את מעמדה הכלכלי של המדינה בצורה ניכרת. ב-22 במאי 2004 ניצח בבחירות ונכנס לתפקיד ראש הממשלה. ב-26 במאי 2014 הסתיימה כהונתו כראש ממשלה.
סינג, בן הדת הסיקית, היה ראש הממשלה הראשון בהודו שאינו בן דת ההינדו. נשוי לגורשרן קאור ולזוג שלוש בנות.
שלמות טריטוריאלית

שלמות טריטוריאלית (באנגלית: Territorial integrity) היא עיקרון בתחום המשפט הבינלאומי הפומבי הקובע כי אל למדינות לקדם סיפוח שטחים או שינויי גבול בתחומן של מדינות אחרות. העיקרון אף קובע כי שינויי גבול שנקבעו באמצעות שימוש בכוח הם צעדי תוקפנות ומהווים עילה למלחמה.
בשנים אחרונות התגלע מתח בין עקרון השלמות הטריטוריאלית לבין המושג התערבות הומניטרית מכוח סעיף 73b של מגילת היסוד של האומות המאוחדות, המחייב את החותמות "לפתח שלטון עצמי, לתת יחס נאות לשאיפותיהם המדיניות של העמים, ולסייע להם בפיתוח מוסדותיהם המדיניים העצמאיים, בהתאם לנסיבות המיוחדות של כל טריטוריה ותושביה והשלבים השונים של התקדמותה." עקרונות השלמות הטריטוריאלית וההתערבות ההומניטרית באו לידי קונפליקט במלחמת קוסובו.

רקע היסטורי

החל משחר ההיסטוריה של העמים היו קיימות יחידות מדיניות שתבעו לעצמן טריטוריה מוגדרת. פלישה זרה לטריטוריה זו הייתה בבחינת עילה למלחמה, ובדרך כלל הוכרעה בשדה הקרב. לעיתים היו מספר רמות של שלטון, שבמסגרתן יחידות מדיניות שונות הכריזו מלחמה זו על זו, בעוד שהן הכירו יחדיו בסמכות שלטונית גבוהה יותר. כך שליטים פאודליים בימי הביניים היו יוצאים למלחמה איש ברעהו, בעוד כולם הכירו בסמכות המלך היחיד השולט מעליהם. יש הרואים בשלום וסטפליה משנת 1648 את התגלמות הרעיון המודרני של שלמות טריטוריאלית, אף שיש החולקים על קביעה זו.
אחת ממטרותיו של חבר הלאומים, שנוסד לאחר מלחמת העולם הראשונה, הייתה לקיים את עקרון השלמות הטריטוריאלית, בין שאר עקרונות המשפט הבינלאומי הפומבי. מכוח עיקרון זה גינה חבר הלאומים את פלישת איטליה לאתיופיה. חבר הלאומים תמך ברפובליקה הסינית כנגד הקמתן של ישויות מדיניות נפרדות, מנצ'וקוו, מנצ'וריה ומונגוליה הפנימית. היסטוריונים רבים קושרים את ירידת קרנו של חבר הלאומים בכשלונו לכפות את עמדתו בנושאים אלה.
עם יסוד האומות המאוחדות ומאוחר יותר ארגונים בינלאומיים נוספים דוגמת הארגון לביטחון ולשיתוף פעולה באירופה, עקרון השלמות הטריטוריאלית היה לעיקרון מנחה ביישוב סכסוכים בינלאומיים. עקרון השלמות הטריטוריאלית מנחה לעיתים קרובות את יחסם של ארגונים אלה לסכסוך הישראלי-פלסטיני. עקרון השלמות הטריטוריאלית אף קיבל ביטוי נרחב ב"עשרת העקרונות" של הסכמי הלסינקי של הארגון לביטחון ולשיתוף פעולה באירופה משנת 1975, בהם העיקרון הרביעי מוקדש ל"שלמות טריטוריאלית של האומות".
דפנה קפמן

ביוגרפיה

דפנה קפמן היא אמנית ילידת ירושלים, 1972.  למדה בין השנים 1994-1996 במחלקה לעיצוב קרמי באקדמיה לאומנות ועיצוב בצלאל. בעלת תואר ראשון מהאקדמיה לאמנות ועיצוב על שם גריט ריטוולד באמסטרדם (1999) ובעלת תואר שני באמנות מהמוסד ללימודים גבוהים על שם סנדברג באמסטרדם (2001). כיום היא מרצה בכירה בבצלאל .כיהנה כראשת המסלול לזכוכית באקדמיה לאמנות ועיצוב בצלאל בין 2005-2011. 
בשנת 2016 זכתה בפרס העיצוב ובשנת 2011 זכתה בפרס עידוד היצירה בתחום האמנות הפלסטית ממשרד התרבות והספורט. עבודתה הוצגה בתערוכות יחיד במוזיאונים וגלריות בארץ ובעולם, בין היתר במוזיאון לאומנות ועיצוב בסן פרנסיסקו(2015), במוזיאון האוניברסיטאי בוושינגטון (2011),  בגלריה לורץ'-זיידל לאמנות עכשווית ברלין (2017 2006,2010,2013). עבודותיה נכללות באוסף מוזיאון קורנינג, ניו יורק, אוסף מוזיאון מונטריאול לאמנות עכשווית, אוסף מוזיאון ויקטוריה ואלברט, לונדון, אוסף מוזיאון ראסין, ראסין ארצות הברית, אוסף מוזיאון אמריקה לאמנות הזכוכית, ניו ג'רזי, אוסף מוזיאון קובורג, גרמניה, ובאוספים פרטיים.  
קפמן שימשה כמרצה אורחת באוניברסיטת קובלנץ בשנת 2013, במוזיאון קורניגנ לזכוכית בשנת 2015, במוזיאון סן פרנסיסקו לאומנות ועיצוב בשנת 2015 ,באוניברסיטת טוקיו לאמנות בשנת 2019

שיטת עבודתה

בעבודתה עושה קפמן שימוש בטכניקות שונות: עיבוד זכוכית במבער, רקמה, רישום והדפס. על ידי שילוב של טקסטים מהמדיה הכתובה והמשודרת, מתייחסת האמנית להיבטים חברתיים-פוליטיים בארץ. במקרים אחדים, כמו בתערוכה דם המכבים, שהוצגה בנורווגיה, שילבה קפמן עבודת רקמה של נשים מקומיות על מנת להדגיש את הפער הקיים בין הדימוי לשפה. "קפמן מיטיבה לשלב בעבודותיה מיומנות וירטואוזית יחד עם עיסוק בעולם של תכנים חברתיים-פוליטיים עכשוויים. עבודתה, המתאפיינת במבט פואטי, נוקב ונוגע ללב זכתה להכרה ומוצגת במוזיאונים ובגלריות בארץ ובחו"ל. בעבודת כפיים עמלנית וקפדנית, קפמן עוסקת בטכניקות של פיסול בזכוכית ורקמה-תחומים אשר הודרו במשך שנים מן האמנות העכשווית. עבודותיה עוסקות בסוגיות מדיומליות וכן בנושאים הקשורים לזהות מגדרית ולאומית. בעבודתה האמנית בוחנת מרחבי תודעה תרבותיים של הנצחה, הקרבה ואבלות באמצעות שימוש בדימויי צמחים שכמו לקוחים מלקסיקון בוטני".
ניקולאי נובוסילצב

ניקולאי נובוסילצב, (ברוסית: Николай Николаевич Новосильцев;‏ 1761 - 20 באפריל 1838 סנקט פטרבורג) היה רוזן מדינאי רוסי, ראש הממשלה בשנים 1834–1838. 
ניקולאי נובוסילצב התחנך בביתו של רוזן סטרוגנוב בהיותו בן אחותו מחוץ לנישואים. בשנת 1783 קיבל דרגת קצין זוטר. בשנת 1786 החל לשרת במשרד החוץ. השתתף בדיכוי מרד בפולין בשנת 1794. בשנת 1796 עזב את השרות ועבר להתגורר בלונדון.
עוד בשנת 1790 התקרב לאלכסנדר הראשון. עם עליית אלכסנדר לשלטון חזר לרוסיה והיה בין יועציו הקרובים. בשנת 1806 התקבל כחבר באקדמיה הרוסית למדעים ובהמשך נבחר להיות הנשיא שלה.
בשנת 1804 התמנה לסגן שר המשפטים. בתקופת 1809–1812 התגורר בווינה וביצע מספר שליחויות דיפלומטיות. עם פלישת נפולאון לרוסיה חזר לחצר הקיסר.
בשנים 1813–1815 היה סגן נשיא של המועצה השלטת בפולין. בשנת 1821 התמנה ליועץ של קונסטנטין פאבלוביץ', הנסיך הגדול של רוסיה שהיה נציג הקיסר בפולין. תוך הפעלת לחץ בשנת 1824 הדיח את אדם ייז'י צ'ארטוריסקי מתפקידיו באוניברסיטת וילנה ופיטר ממנה מספר פרופסורים פולנים כולל יוזף גולוחובסקי.
בשנת 1820 סיים את עבודתו על הכנת חוקה לאימפריה הרוסית. הצעת החוקה כללה הקמת פרלמנט בעל שני בתים, הגבלת שליטת הקיסר במדינה, עצמאות המערכת המשפטית, שוויון כל אזרחי המדינה מפני המערכת המשפטית וכו'. הצעה זו לא התקבלה על ידי הקיסר.
בשנת 1834 התמנה לראש הממשלה.
נפטר בסנקט פטרבורג בשנת 1834 והוטמן במנזר אלכסנדר נבסקי.